open-index/open-wikipedia-markdown huggingface dataset:
Bartholomeus Spranger

**Bartolomėjus Sprangeris** (, , 1546 m. kovo 21 d., Antverpenas – 1611 m. rugpjūtis, Praha) – XVI a. flamandų tapytojas ir grafikas. Šiaurės manierizmo atstovas. Jo tapybos darbams būdingas nuogų figūrų sudėtingomis pozomis vaizdavimas. Paveikslai dažniausiai alegoriniai, antikiniais motyvais. Lietuvos dailės muziejaus rinkiniuose yra jo paveikslas „Šv. Uršulė su kankinėmis“ (nuolatinėje ekspozicijoje Radvilų rūmuose).

## Biografija
Bartolomėjus Sprangeris gimė 1546 m. kovo 21 d., Antverpene. Iš pradžių mokėsi pas Antverpeno dailininkus Jan Mandijn (1557-1559) ir Cornelis van Dalem (1560-1564). Po to trumpai dirbo Paryžiuje ir Lione. Paryžiuje dirbo su Francesco Primaticcio ir Niccolo dell’Abbate. 1565 m. atvyko į Italiją. Dirbo Parmos S. Maria della Steccata bažnyčioje, kur jo stilius buvo lemiamai paveiktas Antonio da Correggio ir Parmigianino kūrybos. 1566 m. apsistojo Romoje, buvo Taddeo Zuccari pagalbininku. Jį protegavo Giulio Clovio. 1567 m. Sprangeris jau gaudavo užsakymų iš kardinolo Alessandro Farnese. 1570 m. popiežius Pijus V priėmė jį į Vatikano dailininkus. 1575 m. Šv. Romos imperatorius Maksimilijonas II išsikvietė Sprangerį į Vieną. Vėliau dailininkas persikraustė į Maksimilijono įpėdinio imperatoriaus Rudolfo II dvarą Prahoje, kur buvo paskirtas oficialiu dvaro dailininku 1581 m. 

Imperatorius labai mėgo Sprangerio kūryba. Sakoma, kad dailininko dirbtuvės buvo visai netoli Rudolfo II apartamentų. Sprangeris tapo viena dvaro įžymybių. Prahoje 1582 m. buvo apvesdintas su iš pasiturinčios giminės kilusia Christina Muller. Aegidius Sadeler ir Hendrik Goltzius graviūros pagal Sprangerio paveikslus išpopuliarino dailininką Europoje. 1602 m. jis lankėsi Nyderlanduose. Jo vėlyvojo manierizmo įtaka pasireiškė Harlemo ir Utrechto dailininkų kūryboje. Sprangeris mirė 1611 m. rugpjūtį Prahoje tuometinės politinės ir karų suirutės metu. Didžiausia Sprangerio darbų kolekcija sukaupta Vienos Meno istorijos muziejuje.

## Darbų galerija

Image:Bartholomeus Spranger - Venus and Adonis.jpg| „Venera ir Adonis“ (apie 1587, Amsterdamo valstybinis muziejus)
Image:Bartholomäus Spranger 017.jpg| „Minervos pergalė prieš nemokšiškumą“ (1591, Meno istorijos muziejus Vienoje)
Image:Bartholomäus Spranger 016.jpg| „Apolonas ir mūzos“ (po 1590, Meno istorijos muziejus Vienoje)
Image:Bartholomeus Spranger - Allegory of Justice and Prudence - WGA21690.jpg| „Teisybės ir Prudencijos alegorija“ (1599−1600, Luvras, Paryžius)
Image:Spranger - Sarah presenting Hagar to Abraham - Google Art Project.jpg| „Sara pristato Hagarą Abraomui“ (XVI a. pb., Dalvičo paveikslų galerija, Londonas)
Image:Bartholomaeus Spranger - The Adoration of the Kings - Google Art Project.jpg| „Karalių pagarbinimas“ (XVI a. pb., Londono nacionalinė galerija)


## Išnašos

## Nuorodos

* Bartholomeus Spranger WGA tinklalapyje
* Bartholomeus Spranger Lichtenšteino muziejaus tinklalapyje
Windows 8

**Windows 8** – Microsoft kompanijos sukurta operacinė sistema, pakeitusi savo pirmtakę Windows 7 operacinę sistemą.
Microsoft Windows 8 operacinė sistema skirta personaliniams, nešiojamiems kompiuteriams, planšetėms ir kitiems asmeniniams kompiuteriams. Operacinė sistema buvo išleista į gamybą 2012 m. rugpjūčio 1 d., į rinką išleista 2012 m. spalio 26 d. Windows 8 naudoja Windows NT branduolio 6.2 versiją.

Windows 8 operacinėje sistemoje, palyginti su ankstesnėmis Windows versijomis, yra nemažai pakeitimų, daugiausia orientuotų į patogesnį naudojimąsi mobiliuosiuose įrenginiuose (pvz., planšetiniuose kompiuteriuose), taip siekiant sėkmingiau konkuruoti su Android bei iOS operacinėmis sistemomis.

Ši operacinė sistema turi naują lietimui pritaikytą naudotojo sąsają, paremtą „Metro“ dizaino principais. „Start“ meniu pakeistas „Start screen“ su keturkampėmis dinamiškai atnaujinamomis plytelėmis, kurios ženklina vieną ar kitą programą. „Start screen“ pakeitė ankstesnėse Windows versijose buvusį „Start“ meniu. Windows 8 darbalaukis nedaug tesiskiria nuo Windows 7, tik nėra „Start“ mygtuko, „Aero“ naudotojo sąsajos elementų.

2013 m. spalio 17 d. kompanija išleido naująją Windows 8 versiją Windows 8.1. Joje atsirado įvairių 8 versijos patobulinimų, atsižvelgus į vartotojų ir kūrėjų kritiką.

## Reikalavimai kompiuteriui

## Išnašos

## Nuorodos
* Oficiali svetainė
NKL 2006–2007 m. sezonas

NKL 2006–2007 metų sezonas – 2-as lygos sezonas, kuriame dalyvavo 16 klubų, suskirstytų į du pogrupius. Lygos čempione tapo Klaipėdos „Nafta-Uni-Lavitė“.

## Reguliarusis sezonas

## Atkrintamosios varžybos

### Aštuntfinaliai

### Finalai

## Nuorodos
Žemųjų Šančių kapinės

**Žemųjų Šančių kapinės** – riboto laidojimo kapinės Kauno Žemųjų Šančių rajone. Išsidėsčiusios netoli Panemunės tilto, kampe tarp judraus Juozapavičiaus pr. ir Nemuno. Už 200 m yra Vilijos parkas. Užima 2,4 ha plotą.

Valdyti ir naudoti patikėjimo teise šių kapinių statiniai perduoti Kauno miesto savivaldybės įmonei „Kapinių priežiūra“.  Čia galima laidoti į šeimos kapų sklypus. Taip nusprendė miesto Taryba, nuo 2002 m. atnaujinusi laidojimus uždarytose kapinėse, atsižvelgdama į gyventojų prašymus ir tikėdamasi, kad jos bus geriau prižiūrimos. Kapinėse šiuo metu tvarkoma apie 210 šeimos kapaviečių – tai nesiekia nė pusės visos teritorijos ploto. Kapinių priežiūros įmonės darbuotojams retkarčiais kapinių teritoriją padeda tvarkyti netoli esančių mokyklų mokiniai, kareiviai ar politikai.

## Kapinėse palaidoti

Originalūs antkapiniai paminklai išduoda, jog čia yra palaidota nemažai įžymių asmenybių, tarp kitų – Šančių savininkai Fanstiliai, pramonininkai Šmidtai.

* Kazys Levandauskas – Liepojos lietuvių teatro kūrėjas (1911–1914), aktorius, režisierius, chorų vadovas.
* Jonas Antanavičius – dainininkas, tenoras

## Šaltiniai
Remigijus Morkevičius

**Remigijus Morkevičius** (1982 m. rugpjūčio 10 d. Kaune – 2016 m. gruodžio 21 d. ten pat) – Lietuvos Muay Thai kovotojas, daugkartinis Tailando bokso ir bušido turnyrų nugalėtojas, 2003–2004 m. pasaulio *ZST Grand Prix* III vietos laimėtojas, 2004–2005 m. pasaulio *ZST Grand Prix* čempionas, keliolika kovų laimėjęs profesionalų ringe, iš jų daugiau nei pusę – nokautais. Kauno „Titano“ sporto klubo auklėtinis, kovojęs profesionalaus sporto svorio kategorijoje iki 66 kg. 

2016 m. gruodžio 21 d. nušautas Kaune, prie savo namų. 2021 m. duomenimis, R. Morkevičiaus urna su pelenais dar nebuvo palaidota.

## Šaltiniai
Feliksas Pažūsis

**Feliksas Pažūsis** (1934 m. balandžio 8 d. Kaišiadoryse – 1982 m. rugpjūčio 3 d. Vilniuje) – Lietuvos žurnalistas.

## Biografija

1958 m. baigė Vilniaus universitetą.

1957–1969 m. dirbo „Valstiečių laikraščio“ redakcijoje. 1969–1973 m. buvo LKP CK instruktorius, sektoriaus vedėjas, 1973–1978 m. – propagandos ir agitacijos skyriaus vedėjo pavaduotojas. 1978–1982 m. agentūros „ELTA“ direktorius.

1981–1982 m. LKP Revizijos komisijos narys. 1980–1982 m. LTSR Aukščiausiosios Tarybos deputatas.

## Šaltiniai
Ugandos–Tanzanijos karas

**Ugandos–Tanzanijos karas** (Ugandoje vadinamas *Išlaisvinimo karu*) – karas tarp Ugandos ir Tanzanijos 1978–1979 m., kurio metu žlugo Idi Amino režimas. Idi Amino pajėgas gausiai rėmė Muammar al-Gaddafi ir palestiniečiai.

## Karo priežastys
Ilgą laiką Tanzanijos ir Ugandos santykiai buvo įtempti. Po Amino įvykdyto karinio perversmo 1971 m., Tanzanijos lyderis Julius Nyerere priėmė nuverstą Ugandos prezidentą Miltoną Obotę. Prie Obotės prisijungė 20 000 opozicijos pabėgėlių. Po metų, tremtinių grupė, įsikūrusi Tanzanijoje, nesėkmingai bandė įsiveržti į Ugandą ir nuversti Aminą. Aminas apkaltino Njererę dėl jo priešų rėmimo.

1978 m. spalio pradžioje disidentų kariai pasaloje Kampaloje užpuolė Aminą, bet jis pabėgo sraigtasparniu su savo šeima. Tuo metu Amino palaikymas Ugandoje buvo sumažėjęs ir vis susidurdavo su didesniais sunkumais. Taip pat kariuomenėje prasidėjo maištai dėl įvairių priežasčių. Su maištininkais lojali kariuomenė žiauriai susidorodavo. Todėl maištininkai pabėgo į Tanzaniją ir prisijungė prie disidentų.

Uganda paskelbė Tanzanijai karą ir įsiveržė į ginčytiną regioną, kuris priklausė Tanzanijai.

## Karas
Nyerere mobilizavo ginkluotąsias pajėgas ir surengė kontratakavimą. Per kelias savaites Tanzanijos armija padidėjo nuo 40 000 iki 100 000 karių, prie jos prisidėjo anti-Amin grupė – Ugandos nacionalinė išlaisvinimo armija. Jai priklausė tokie disidentai, kaip Tito Okello ir Yoweri Museveni.

Tanzanija turimomis rusiškomis katiušomis apšaudė taikinius Ugandoje. Ugandos armija atsitraukė. Libijos vadovas Muammar al-Gaddafi Aminui nusiuntė 2 500 karių, tankų, artilerijos pabūklų ir bombonešių Mikojan MiG-21. Tačiau frontuose pradėjo kautis tik Libijos kariai, o ugandiečiai liko užnugaryje.

Tanzanija kovo 11–12 d. surengė antrą kontrataką ir privertė Libijos kariuomenę trauktis. Libija neteko daugiau nei 200 karių. Po to Tanzanija ir
UNIA užėmė Etenebės oro uostą ir galiausiai 1979 m. balandžio 10 d. pačią Kampalą. Tanzanija sutiko mažą pasipriešinimą, todėl didžiausia problema buvo žemėlapių trūkumas. Amin pabėgo į Libiją, po to į Saudo Arabiją. Libijos pajėgos atsitraukė į Džindžą, po to repatrijavo į Keniją ir Etiopiją. Tanzanijos armija pasiliko Ugandoje taikai palaikyti. O UNIA surengė rinkimus, kuriuos laimėjo.

## Šaltiniai
Vanta (reikšmės)

Žodis ***vanta*** gali reikšti:

* vanta – šluotelė, skirta vanotis pirtyje;
* Vanta – miestas Suomijoje.

Panašūs terminai:
* vantai – takelažo dalis, palaikanti laivo stiebus skersinėje laivo plokštumoje;
* vantas – lyno pavidalo konstrukcinis elementas (pvz., vantinis tiltas).
Jessica Drake

**Džesika Dreik** (tikrasis vardas – *Angela Patrice Heaslet*; g. 1974 m. spalio 14 d. Dalasas) – JAV pornografinių filmų aktorė ir režisierė.

## Biografija
Džesika Dreik gimė Dalase, Teksaso valstijoje. Augo San Antonijuje ir El Pase.

Būdama 14, pradėjo dirbti meksikiečių restorane, kur gamino tortilijas. Jos motina suklastojo asmens dokumentą, pagal kurį Džesikai buvo 16, kad galėtų gauti darbą.

Ji El Paso koledže studijavo psichologiją ir ketino stoti į UTEP universitetą.

Tuo pačiu metu Džesika pradėjo šokti striptizą vietiniame klube. Čia ji susipažino su pornografinių filmų režisieriumi bei fotografu Michael Raven ir jo žmona, filmų suaugusiems aktore Sydnee Steele, kurie pasiūlė jai išbandyti savo jėgas šiame versle.

Karjeros pradžioje Džesika vaidino trumpuose filmuose Playboy televizijoje, o pirmojoje scenoje filmavosi kartu su Mark Davis ir Jill Kelly. 

Pirmasis jos filmas buvo sukurtas 1999 metais, o jį režisavo Ravenas. Tais pačiais metais Džesika pasirašė sutartį su kompanija „Sin City“, bet po metų ją nutraukė. Kurį laiką dirbusi kaip laisvai samdoma aktorė, 2003 metais pasirašė sutartį su „Wicked Pictures“. 

2008 metais Džesika debiutavo kaip režisierė filmu „What Girls Like“ bei pradėjo rašyti scenarijus kompanijai „Sin City“. Viso ji režisavo 6 juostas.

Savo vardą ji rašo „jessica drake“ (mažosiomis raidėmis), nes mano, kad taip gražiau ir labiau išskirtina.

2004 metais, per AIDS protrūkį pornografijos industrijoje, Džesika tvirtino, kad visada filmavimo metu naudojo apsisaugojimo priemones, kaip visi „Wicked“ kompanijoje, bet pažymėjo, kad „ - Darbas be prezervatyvo šioje pramonėje mažiau pavojingas nei važiuoti į namus su žmogumi, su kuriuo ką tik susipažinai bare”.

Laiko save biseksualia.

## Šeima

Džesika buvo nusprendusi nepalaikyti artimų santykių, kol bus pornografijos versle, tačiau 2002 metais ištekėjo už aktoriaus Evan Stone. 

2004 metais jie išsiskyrė, o pagrindine priežastimi vėliau buvo įvardintas pernelyg didelis žmonių domėjimasis jų santykiais ir požiūriu į veiklą.

2006 metais ji ištekėjo už aktoriaus Brad Armstrong, tačiau asmeninio gyvenimo niekada nekomentuoja.

## Kita veikla
2010 metais vaidino Lady Gaga ir Beyonce vaizdo klipe dainai „Telephone“.

Taip pat yra nusifilmavusi keliuose TV projektuose: „The Money Shot“, „Skin“.

## Apdovanojimai

Džesika Dreik yra laimėjusi 14 įvairių apdovanojimų ir dar pelniusi 50 nominacijų.

### [[AVN apdovanojimas]]
2010 metais įtraukta į AVN Šlovės galeriją.

### [[XRCO apdovanojimas]]
2011 metais įtraukta į XRCO Šlovės galeriją.

### Kiti apdovanojimai

## Šaltiniai

## Nuorodos

* IMDb profilis
* Oficiali svetainė
RKL 2010–2011 m. sezonas

**[[RKL]] 2010–2011 metų sezonas** – 6-as lygos sezonas, kuriame dalyvavo 40 klubų, regionų principu suskirstytų į keturias grupes. Antrus metus iš eilės čempionų taurę į viršų kėlė Molėtų „Ežerūno-kario“ ekipa.

## Reguliarusis sezonas
### I etapas

#### Aukštaitijos regionas

#### Vidurio regionas

#### Žemaitijos regionas

#### Suvalkijos regionas

* Tik startavus lygos čempionatui netikėtai iš lygos pasitraukti norą pareiškė Suvalkijos regiono Jurbarko „Nemuno“ komanda. Nors jurbarkiečiai sumokėjo startinį mokestį, tikriausiai didesnių išlaidų naštos klubas pakelti nesugebėjo.

### II etapas

#### Aukštaitijos-Vidurio regionai

#### Žemaitijos-Suvalkijos regionai

** Rietavo „Liūtas“ ir Utenos „Juventus-KKS“ antrajame etape dalyvauti atsisakė.

## Atkrintamosios varžybos
### Šešioliktfinaliai

### Aštuntfinaliai

### Finalai

## Šaltiniai

## Nuorodos

* Oficiali RKL svetainė
Karoni pelkė

**Karoni pelkė** yra antra pagal dydį mangrovės pelkė Trinidade ir Tobage. 

Pelkė įsikūrusi vakarinėje Trinidado ir Tobago pakrantėje, į pietus nuo Port of Speino ir į šiaurės vakarus nuo Čaguanaso, kur Karoni upė įteka į Parijos įlanką.

Karoni pelkėje apsistoja vienas iš nacionalinių Trinidado ir Tobago paukščių − Raudonasis ibis (*Eudocimus ruber*). Karoni pelkė yra ir daugelio kitų rūšių paukščių namai.

Karoni pelkė yra svarbus turistų traukos centras.
Vilniaus diena

**„Vilniaus diena“** – savaitraštis Vilniaus miesto gyventojams bei jo svečiams.

„Vilniaus diena“ daugiau nei 60-yje puslapių talpina koncentruotą informaciją apie Vilniaus savaitės įvykius ir aktualijas, Lietuvos ir pasaulio naujienų santrauką bei kultūros ir laisvalaikio dalį – renginių gidą, Vilniaus kultūros ir pramogų apžvalgas bei laisvalaikio skaitinius.

2018-ųjų rugpjūtį į Vilnių sugrįžęs savaitraštis leidžiamas kiekvieną pirmadienį ir 25 000 tiražu platinamas lankomiausiose Vilniaus vietose, bei yra vienas iš penkių skaitomiausių periodinių leidinių Vilniuje*. 

(*remiantis TNS spaudos auditorijos tyrimo duomenimis)

## Istorija

"Vilniaus diena" nuo 2007 m. yra leidžiama žiniasklaidos kompanijos "Diena Media News". Nuo 2007 m. spalio 20 d. iki 2013 m. sausio 3 d. buvo leidžiamas kaip dienraštis. Keičiantis įmonės akcininkams, 2013 m. tapo savaitraščiu, leidžiamu kiekvieną ketvirtadienį, o 2014 m. leidyba buvo nutraukta. 

2018 m. rugpjūtį „Vilniaus diena“ sugrįžo ir yra platinama lankomiausiose Vilniaus vietose.

UAB „Diena Media News“ pagrindinis akcininkas yra Mindaugas Mickevičius, jo valdoma bendrovė „Sunra“ ir Vytautas Stankus, įmonės direktorius – Tadas Širvinskas, o „Vilniaus diena“ redakcijai nuo 2018-ųjų m. vadovauja vyriausiasis redaktorius Alfredas Zdramys.

Įmonei priklauso dienraščiai „Kauno diena“ ir „Klaipėda“, savaitraštis „Vilniaus diena“, žurnalai „Sveikata“, „37O“ ir kt. bei naujienų portalai diena.lt, kauno.diena.lt, klaipeda.diena.lt. 

## Nuorodos
* „Vilniaus dienos“ naujienų svetainė
San Chuanas (Trinidadas)

**San Chuanas** () – miestas Trinidade ir Tobage, Trinidado salos šiaurėje, į rytus nuo Port of Speino, tankiai apgyvendintame Rytų–Vakarų koridoriuje. Į pietus nuo miesto plyti Karoni pelkė, teka Karoni upė. Maisto (gėrimų gamybos) pramonė.

## Šaltiniai
Sangre Grandė

**Sangre Grandė** () – miestelis Trinidade ir Tobage, Trinidado salos šiaurinėje dalyje, į pietryčius nuo Arimos, tankiai apgyvendiname Rytų–Vakarų koridoriuje. Prekybinis, žemdirbystės centras.

## Istorija
Miesto pavadinimas (iš ) kilo nuo upės, kurios vanduo rausvas, pavadinimo. XIX a. buvo kakavos auginimo centru, buvo nutiesti geležinkeliai (dabar nebeveikia).

## Šaltiniai
Siparija

**Siparija** () – miestelis Trinidade ir Tobage, pietinėje Trinidado salos dalyje. Keliai į Penjalį, Point Fortiną. Žemės ūkio regiono prekybinis centras. Naftos gavyba.

## Šaltiniai
Point Fortinas

**Point Fortinas** () – miestas Trinidade ir Tobage, Trinidado salos pietvakariuose, Parijos įlankos pakrantėje, 32 km į pietvakarius nuo San Fernando. Veikia suskystintų dujų terminalas. Išgaunama nafta.

## Istorija

1906 m. atradus naftos telkinius, pradėjo kurtis Point Fortino gyvenvietė. Palaipsniui miestas tapo naftos pramonės centru, atidaryta naftos perdirbimo gamykla. Vėliau Point Fortinas patyrė ekonominį nuosmukį.

## Šaltiniai
Batų kalnas

**Batų kalnas** () – Italijoje 1969 m. sukurtas vesternas, kuriame pagrindinius vaidmenis atliko Terensas Hilas ir Badas Spenceris. Šis filmas yra trilogijos, kurią sudaro juostos „Dievas atleidžia... Aš ne!“ ir „Keturi tūzai“, paskutinė dalis. JAV „Batų kalnas“ klaidingai kartais yra priskiriamas prie kitos Terenso Hilo ir Bado Spencerio filmų serijos „Mano vardas Trejybė“ ir „Mano vardas vis dar Trejybė“. Šie filmai buvo sukurti vėliau, nei „Batų kalnas“.

## Santrauka

Per susišaudymą sužeistas Ketas pasislepia keliaujančio cirko furgone. Kiek atsigavęs, miestelyje jis pavagia arklį ir pasišalina, nenorėdamas kelti rūpesčių. Nors nuo persekiotojų pavyksta išsisukti, šie nužudo vieną iš cirko akrobatų. Šio tėvas Tomas leidžiasi juos vytis ir vėl susitinka Ketą.

Šiam pasveikus, jiedu keliauja į kalnus, kur apsistojęs Keto bičiulis Hačas su draugu. Visi keturi turi vieną priešą – Finčą, neseniai pabėgusį iš kalėjimo ir dabar dirbantį Fišeriui. Pastarasis terorizuoja mažo miestelio gyventojus, norėdamas bet kokia kaina atimti iš jų žemes, kuriose galima rasti aukso, ir priversti juos dirbti savo kasykloje.

Prisidengdami keliaujančiu cirku, Ketas, Hačas ir jų draugai atvykstą į miestelį, tačiau Fišerio žmonių pernelyg daug. Vienintelė viltis: priversti sukilti miestelio žmones.

## Pagrindiniai aktoriai
: *Aktorius – vaidmuo*
* Terence Hill – Ketas Styvensas
* Bud Spencer – Hačas Besis
* Woody Strode – Tomas
* Eduardo Ciannelli – teisėjas Bonas
* Glauco Onorato – Finčas
* Victor Buono – Fišeris

## Šaltiniai
Vėjo pyktis

**Vėjo pyktis** ()  – italų ir ispanų 1970 metais sukurta drama, kurioje pagrindinį vaidmenį atliko Terensas Hilas. Šis filmas vienintelis aktoriaus karjeroje, kuriame jo herojus miršta.

## Pagrindiniai aktoriai

: *Aktorius – vaidmuo*
* Terence Hill – Markas
* Mario Pardo – Džeikobas 
* Maximo Valverde – Ramonas
* Maria Grazia Buccella – Solidada
* Algel Lombarde – Chosė
* William Layton – donas Lukas

## Santrauka

Veiksmas vyksta nedideliame Ispanijos mietelyje, kuriame savo tvarką palaiko keli dvarininkai, išnaudojantys kitus miestelio gyventojus savo ūkiuose. Tarp žmonių vis auga nepasitenkinimas, kurį kursto vietos kalvis bei mokytojas, o šių nepaklusnumas grasina turtingiesiems dideliais nuostoliais

Norėdami jų išvengi, donas Lukas pasamdo du žudikus, tačiau kitas dvarininkas, nepritardamas tokiam planui, nuo jo atsiriboja ir imasi padėti paprastiems žmonėms.

Du žudikai – broliai Markas ir Džeikobas – atvyksta į miestelį. Jaunėlis Džeikobas įsilieja į dono Luko sūnų vadovaujamą būrį ir nužudo miestelio mokytoją. 

Tuo metu Markas apsistoja viešbutyje, kuriam vadovauja gražuolė Solidada. Jis įsimyli ir ketina atsisakyti užduoties nužudyti dono Luko konkurentą. Broliai susipyksta ir Džeikobas imasi vienas įgyvendinti planą. Užduotis įvykdoma, tačiau dono Luko sūnūs susidoroja su Džeikobu.

Sužinojęs apie brolio mirtį, Markas imasi keršyti.
Tunapuna

**Tunapuna** (; ) – miestelis Trinidade ir Tobage, Trinidado salos šiaurinėje dalyje, į rytus nuo Port of Speino, tankiai apgyvendiname Rytų–Vakarų koridoriuje. Yra tarp San Chuano vakaruose ir Arimos rytuose. Svarbus prekybinis centras. Mieste kasmet vyksta spalvingas karnavalas.

## Šaltiniai
Glyptostrobus nordenskioldii

**Glyptostrobus nordenskioldii** (*Glyptostrobus nordenskioldii*) – pušūnų (*Pinophyta*) skyriaus, kiparisinių (*Cupressaceae*) šeimos, *[[Taxodioideae]]* pošeimio, *[[Glyptostrobus]]* genties išnykusi medžių rūšis. Glyptostrobus nordenskioldii fosilijos randamos Šiaurės Amerikos žemyne - JAV ir Kanadoje.
Soraya Jiménez

**Soraya Jiménez** (g. 1977 m. rugpjūčio 5 d. Meksikas – 2013 m. kovo 28 d. Meksikas) – Meksikos sunkiaatletė. Pirmoji šalies moteris laimėjusi auksinį olimpinį medalį.

## Biografija
2000 m. vasaros olimpinėse žaidynėse pirmą kartą vyko moterų sunkiosios atletikos varžybos. Jiménez dalyvavo debiutinių moterų sunkiosios atletikos varžybų iki 58 kg klasės rungtyje. Traukimo rungtyje meksikietė įveikė 95 kg svorį ir buvo antra, bet kėlimo etape parodžiusi 127,5 kg rezultatą Jiménez 0,5 kg aplenkė pagrindinę varžovę iš Šiaurės Korėjos Ri Song-Hui ir pelnė aukso medalį. Tai buvo pirmasis aukso medalis iškovotas meksikietės moters.

2003 m. Pan Amerikos žaidynėse Soraya Jiménez nusileido Ekvadoro atstovei Alexandra Escobar ir pelnė sidabro medalį.

2013 m. būdama 35 metų Soraya Jiménez mirė nuo širdies smūgio.

## Šaltiniai
Kolumbo sąsiauris

**Kolumbo sąsiauris** (, ) arba **„Gyvatės Gerklė“** (, ) – sąsiauris, skiriantis Trinidado salos pietinę dalį nuo Pietų Amerikos žemyno (Venesuelos krantų). Jungia Atlanto vandenyną su Parijos įlanka. Mažiausias plotis – 14 km.

Pakrantės apaugusios mangrovėmis, retai apgyvendintos.

Pavadinimą per trečiąją kelionę suteikė Kristupas Kolumbas.

## Išnašos
Ubiškės tvenkinys

**Ubiškės tvenkinys** – tvenkinys Lietuvoje, Telšių rajone, 10 km į pietvakarius nuo Tryškių. Susidaręs patvenkus Pateklos upę (Virvytės intakas) 5,2 km nuo jos žiočių. Ilgis (iš rytų į vakarus) 3,9 km, plotis iki 0,33 km. Vakarinėje tvenkinio dalyje yra 5 salos (0,15 ha, 0,15 ha, 0,1 ha, 0,05 ha ir 0,02 ha). Altitudė 109 m. Pietinis krantas daugiausia aukštas, šlaitai apaugę medžiais. Aplinkui plyti dirbami laukai. Tvenkinį skersai kerta kelias Nr.4619 (Kiršiai–Dūseikiai). Tvenkinio užtvanka eina kelias Nr.4622 (Privažiuojamasis kelias prie Ubiškės nuo kelio Šiauliai–Palanga)

Debitas:
* Upės: 3,46 m³/s
* Užtvankos skaičiuotinis: 87,8 m³/s

Užtvanka 600 m ilgio, 10 m pločio. Vandens pralaida – slenkstinė. Įrengta 1977 m. Tvenkinys skirtas laukų drėkinimui. Prie tvenkinio įsikūrusios gyvenvietės: Ubiškė, Pateklėnai, Kiršiai. 1997 m. tvenkinys buvo nuleistas, suremontuota avarine buvusi pralaida, pastatyta 350 kW galios mažoji hidroelektrinė.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Andrzej Rudolf Czaykowski

**Andžejus Rudolfas Čaikovskis** () (1912 m. vasario 7 d. Rudaminoje, Rusijos imperija - 1953 m. spalio 10 d. Varšuvoje, Lenkijos Liaudies Respublika) – Antrosios Lenkijos respublikos kariuomenės majoras, Armijos Krajovos kovotojas, Varšuvos sukilimo dalyvis.

## Biografija

Gimė 1912 m. vasario 7 d. Rudaminos kaime. Tėvas *Vitoldas Čaikovskis* buvo muzikologas, motina *Halina Krinskytė* muzikos pedagogė. 1918 m. šeima išsikraustė į Varšuvą, vėliau į Kutną. Baigęs gimnaziją įstojo į Lvovo karininkų mokyklą, kurią baigęs toliau tobulinosi Grudziondzo karininkų mokykloje.

1939 m. rugsėjo 1 d. prasidėjus Vokietijos ir Lenkijos karui dalyvavo mūšyje prie Olševo kaimo, pralaimėjus mūšį pasitraukė link Valkavisko. Po TSRS invazijos į Lenkiją 1939 m. rugsėjo 17 d. pasitraukė į Gardiną, iš kur pabėgo į Lietuvą. Lietuvoje buvo internuotas ir perkeltas į stovyklą prie Rokiškio, tačiau 1939 m. lapkričio 27 d. kartu su 11 karininkų iš stovyklos pabėgo į Vilnių, kur įsitraukė į lenkų rezistencinę veiklą. 

1940 m. vasarį vyko į Varšuvą, tačiau rusų pasieniečių buvo suimtas ir išsiųstas į priverstinio darbo stovyklą Archangelsko apylinkėse. Po amnestijos 1941 m. lapkričio mėnesį prisijungė prie TSRS sudrytos Anderso armijos. Kartu su Anderso armija buvo išsiųstas į artimuosius rytus, o vėliau persikėlė į Didžiąją Britaniją, kur buvo apmokytas vykdyti įvairias slaptas karines misijas. 

1944 m. balandžio 16 d. buvo išskraidintas į Lenkiją, kur su kitais keliais parašutininkais nusileido šalia Žyrarduvo miesto. Lenkijoje prisijungė prie Armijos Krajovos. 1944 m. spalio 3 d. dalyvavo Varšuvos sukilime. Sukilimo metu buvo sužeistas, bet sugebėjo pabėgti į Čenstakavą, kur toliau užsiiminėjo konspiracine veikla. 1944 m. gruodį buvo vokiečių suimtas ir išsiųstas į Gros Rozeno koncentracijos stovyklą.

Baigiantis karui iš stovyklos pabėgo į Didžiąją Britaniją, kur kelerius metus dalyvavo emigracinės lenkų kariuomenės veikloje. 1949 m. rugsėjo 29 d. grįžo į Lenkiją, kur 1951 m. rugpjūčio 13 d. Krokuvoje buvo suimtas saugumiečių. 1953 m. balandžio 30 d. už tariamą šnipinėjimą Didžiajai Britanijai nuteistas mirties bausme. 1953 m. spalio 10 d. Varšuvos kalėjime buvo įvykdyta mirties bausmė, iki šiol nėra žinoma, kur buvo palaidotas.

## Nuorodos

* Biografija (lenk.);
* Giminės medis (lenk.).

## Literatūra

* Tadeusz Swat: Niewinnie Straceni 1945-56. Wyd. Fundacja Ochrony Zabytków, Warszawa 1991.
* Teczki więźniów 1953, Czaykowski Andrzej.
Tverų–Patyrio miškai

**Tverų-Patyrio miškai** – miškų masyvas Lietuvoje, Rietavo savivaldybėje, 2 km į vakarus nuo Tverų. Apima 28,3 km² teritoriją, priklauso Rietavo miškų ūkiui (Tverų girininkijai).

Reljefas banguotas, pietinėje masyvo dalyje yra Ožkuprio kalva. Miškus kerta Jūros baseino upė Aitra bei Minijos baseino upės – Pala, Tidis, Gustupis. Būdingi dirvožemiai – velėniniai jauriniai glėjiški priemoliai.

Tverų-Patyrio miškai skirstomi į šiuos miškus: Užpelių, Patyrio, Zorūbų, Tverų, Skirpstyno.

Miškuose dominuoja eglynai (52 %), taip pat yra beržynų (29 %), pušynų (9 %), baltalksnynų (7 %), juodalksnynų (3 %). Jaunuolynai sudaro 25 %, pusamžiai medynai 45 %, pribręstantys 19 %, brandūs 11 %.

Patyrio miške yra Didžiosios girios (Aukštojo tyro I) telmologinis draustinis. Miškuose yra stirnų, briedžių, šernų, elnių, usūrinių šunų, lapių, kiaunių, kiškių, ondatrų, voverių, bebrų, slankų, jerubių.

## Šaltiniai
Aleksandras Ziskindas Maimonas

**Aleksandras Ziskindas Maimonas** (1809 m. liepos 18 d. Seirijuose, Varšuvos kunigaikštystė – 1887 m. liepos 12 d. Kelmėje, Rusijos imperija) – Lietuvos žydų rašytojas, Talmudo ir Mišnos mokytojas.

## Biografija

Gimė 1809 m. liepos 18 d. Seirijuose. Rašė samprotavimus apie žydų religinę literatūrą. Rašydavo straipsnius į laikraštį *HaMagid*. 1872 m. minimas kaip *Rabbi Ziskind Maimon*. Paskutiniais gyvenimo metais gyveno Kelmėje, kur rašė knygą *Kovetz Maamariam ve’Inianim Shonim*, knygą po jo mirties 1894 m. išleido jo šeima. Berlo Kagano knygoje *Jewish Cities, Towns & Villages in Lithuania, New York 1991* (Žydų miestai, miesteliai ir kaimai Lietuvoje, Niujorkas 1991 m.) A. Maimonas apibūdinamas kaip rašytojas, mokytojas, filantropas ir visuomenės veikėjas. Mirė 1887 m. liepos 12 d. Kelmėje. Vaikaitis Moisiejus Maimonas buvo žymus dailininkas.

## Nuorodos

* Biografija I (angl.);
* Biografija II (angl.).
Dvieilis taksodis

**Dvieilis taksodis** (, , , ) – pušūnų (*Pinophyta*) skyriaus, kiparisinių (*Cupressaceae*) šeimos, *[[Taxodioideae]]* pošeimio, taksodžių (*Taxodium*) genties medžių rūšis.

## Paplitimas
Savaime paplitę Šiaurės Amerikos žemyno pietryčių dalyje, JAV – Alabamos, Misisipės, Arkanzaso, Delavero, Floridos, Džordžijos, Luizianos, Pietų Karolinos, Šiaurės Karolina, Merilando, Tenesio, Kentukio, Teksaso, Virdžinijos, Oklahomos, Misūrio, Ilinojaus, Indianos valstijose ir auga stovinčiuose ar lėtai tekančiuose vandenyse, 0–500 m aukščio altitudėse.

## Matmenys
Dvieiliai taksodžiai užauga apie 50 metrų aukščio.
* Aukščiausias auga *Carter’s Grove* prie Viljamsburgo (*Williamsburg*) Virdžinijos valstijoje, jo aukštis **44,11 m** (pagal *Rucker* 2003 metais).
* Dabar augančio šios rūšies medžio žinomas didžiausias kamieno skersmuo – **521 cm**, aukštis – 25 m, laja išsišakojusi iki 26 m skersmens.

## Apibūdinimas
Jaunų medžių laja piramidės formos. Žydi balandžio–gegužės mėnesiais.

## Dvieilių taksodžių ryšys su ''Taxodium ascendens''
Dvieilių taksodžių ir *[[Taxodium ascendens]]* populiacijos augdamos viena kitos lengvai kryžminasi. Dvieiliai taksodžiai užauga truputį stambesni, jų lapeliai ilgesni, kankorėžėliai didesni nei pas *Taxodium ascendens*. Dalis botanikų nuo dvieilių taksodžių neišskiria *[[Taxodium ascendens]]*, ir pastaroji rūšis kartais laikoma dvieilių taksodžių porūšiu arba varajetu.

## Amžius
Labai ilgaamžiai medžiai, gyvena iki 2000–3000 metų.

## Sinonimai

## Nuorodos anglų kalba

* Mokslinis pavadinimas per (theplantlist.org), (ipni.org), (tropicos.org), (kew.org)  svetaines, *[[anglų kalba]]*
* Bald Cypress (na.fs.fed.us) 
* Bald Cypress (plants.usda.gov)
* Taxodium distichum (iucnredlist.org)
* Taxodium distichum (conifers.org)
* Taxodium distichum (efloras.org)
* Taxodium distichum (floridata.com)
* Taxodium distichum (wildflower.org)
* Taxodium distichum var.distichum (missouribotanicalgarden.org)
* Kitos interneto svetainės rašančios apie dvieilį taksodį – Taxodium distichum (arkive.org) , Bald Cypress (monumentaltrees.com), Bald Cypress (arborday.org), Bald Cypress (tpwd.state.tx.us), Bald Cypress (cnre.vt.edu), Taxodium distichum (plants.usda.gov), Taxodium distichum (pfaf.org), Taxodium distichum (rhs.org.uk) , Taxodium distichum (rhs.org.uk), Swamp cypress (kew.org), Swamp cypress (treeseedonline.com) 
* Taxodium distichum paveiksliukų paieška per google
Arlingtonas (Virdžinija)

**Arlingtonas** () – apygardos (*county*) statusą turintis Jungtinių Amerikos Valstijų miestas. Įsikūręs Virdžinijos valstijoje, Potomako upės dešiniajame krante, faktinis Vašingtono priemiestis. Čia įsikūręs Ronaldo Reigano Vašingtono nacionalinis oro uostas. Miestą sudaro daugiausia gyvenamieji rajonai. Elektronikos komponentų, geofizikos instrumentų, mašinų gamybos pramonė. Arlingtone yra Pentagono būstinė, įvairios vyriausybės įstaigos (narkotikų kontrolės, gynybos žvalgybos ir kt.), nacionalinės kapinės.

## Istorija
Arlingtonas įkurtas 1801 m.

## Šaltiniai
Arlingtonas

**Arlingtonas** () gali reikšti:

* Arlingtonas – miestas JAV, Virdžinijoje (Vašingtono priemiestis);
* Arlingtonas – miestas JAV, Teksase;
* Arlingtonas – keletas mažų miestelių JAV, Anglijoje, Kanadoje.
Jerzy Jan Jastrzębski

**Ježis Janas Jastžembskis** () (1895 m. liepos 29 d. Avižieniuose, Rusijos imperija - 1944 m. balandžio 24 d. Vefrane, Italija) – Antrosios Lenkijos respublikos kariuomenės pulkininkas, I ir II pasaulinių karų dalyvis.

## Biografija

Gimė 1895 m. liepos 29 d. Avižienių kaime. Baigė Marijampolės gimnaziją. 1914 m. paimtas į Rusijos imperijos kariuomenę, dalyvavo I pasaulinio karo mūšiuose. 1918 m. grįžo į Lenkiją ir prisijungė prie 10-ojo Lietuvos ulonų pulko. 1923 m. Grudziondze pradėjo mokytis karininkų mokykloje. 1926-1928 m. mokėsi Varšuvos aukštojoje karininkų mokykloje. 1936 m. suteiktas pulkininko laipsnis.

1939 m. rugsėjį prasidėjus Vokietijos ir Lenkijos karui dalyvavo mūšiuose prieš vokiečius, spalio 18 d. pateko į nelaisvę. Kalintas Krokuvoje, bet sugebėjo pasprukti ir pasislėpti Radome. 1940 m. balandžio 27 d. išvyko į Krokuvą, iš kur vėliau slapta pasiekė Vengriją ir vėliau Prancūziją. 1940 m. gegužės mėnesį atvyko į Paryžių, iš kur artėjant vokiečiams pabėgo į Didžiąją Britaniją.

1942 m. pavasarį perkeltas į lenkų diviziją Viduriniuosiuose Rytuose. Dalyvavo karinėse pratybose Palestinoje, Irake, Sirijoje ir Egipte. 1943 m. gruodžio mėnesį iš Egipto buvo išsiųstas kovoti į Italiją. 1944 m. pradžioje dalyvavo Monte Cassino vienuolyno užėmimo operacijoje. 1944 m. balandžio 23 d. Monte Trocchio kaime buvo sunkiai sužeistas minos. Mirė kitą dieną 1944 m. balandžio 24 d. Vefrano kaimo ligoninėje. Jastžembskis buvo pirmasis lenkų kareivis žuvęs daugybę lenkų kareivių gyvybių nusinešusiame Monte Cassino mūšyje. Palaidotas Monte Cassino lenkų kareivių kapinėse. 

## Nuorodos

* Biografija I (lenk.);
* 
* Biografija II (lenk.).

## Literatūra

* Jerzy Kałkowski: Pułkownik Jerzy Jastrzębski 1895-1944, wyd. Muzeum Ziemi Chełmskiej Chełmno – Ratusz 1985
Jonas Chaleckis

**Jonas Chaleckis** () (1807 m. Raižiuose, Varšuvos kunigaikštystėje – 1883 m. Paryžiuje, Prancūzija) – Lietuvos totorių kilmės 1863 m. sukilimo generolas, Rusijos imperijos kariuomenės generolas-majoras.

## Biografija

Gimė 1807 m. Raižių kaime, kilmingoje totorių krikščionių šeimoje. Dalyvavo Krymo kare, kur buvo Rusijos imperijos kariuomenės Kijevo husarų pulko generolas-majoras. Prasidėjus 1863 m. sukilimui pasitraukė iš Rusijos imperijos kariuomenės ir Volynėje suformavo totorių raitininkų sukilėlių dalinį. 1863 m. rugpjūčio mėnesį paskirtas prie Ternopilio dislokuoto pulko vadu. Būdamas vyresnio amžiaus mūšiuose nedalyvaudavo. Po sukilimo žlugimo pasitraukė į Prancūziją, kur įsitraukė į visuomeninę veiklą, dalyvavo 1871 m. vykusioje Paryžiaus komunoje, kurios metu buvo siekiama nuversti valdžią. Mirė 1883 m. Paryžiuje.

## Literatūra

* Andrzej Sujkowski: Chalecki Jan. W: Polski Słownik Biograficzny. T. 3: Brożek Jan – Chwalczewski Franciszek. Kraków: Polska Akademia Umiejętności – Skład Główny w Księgarniach Gebethnera i Wolffa, 1937, s. 249. Reprint: Zakład Narodowy im. Ossolińskich, Kraków 1989, ISBN 8304032910
* H. P. Kosk, Generalicja polska, t. 1 wyd.: Oficyna Wydawnicza „Ajaks“ Pruszków 1998.

## Šaltiniai
Armantjeras

**Armantjeras** () – miestas Prancūzijos šiaurėje, Aukštutinės Prancūzijos regione, Šiaurės departamente, į šiaurės vakarus nuo Lilio, Belgijos pasienyje, prie Liso upės. Geležinkelio stotis. Vystoma metalurgijos, metalo apdirbimo (vamzdžių gamyba), tekstilės (džiuto, medvilnės, lino, šilko), siuvimo, maisto (alaus) pramonė.

## Istorija

Viduramžiais miestas garsėjo lininiais audiniais. 1668 m. Armantjeras tapo Prancūzijos dalimi. XIX a. pab.–XX a. pr. buvo svarbiu pramoniniu centru, tačiau per pirmąjį pasaulinį karą buvo labai sugriautas.

## Šaltiniai
Šiuolaikinė penkiakovė olimpinėse žaidynėse

**[[Šiuolaikinė penkiakovė]]** yra sporto šaka specialiai sukurta **olimpinėms žaidynėms**. Pirmą kartą į olimpinių žaidynių programą įtraukta 1912 m. vasaros olimpinėse žaidynėse. Sporto šaką sukūrė antikinių olimpinių žaidynių atkūrėjas Pierre de Coubertin. Šiuolaikinė penkiakovė paremta antikine penkiakove, kuri buvo vykdoma antikinėse olimpinėse žaidynėse, tik sumoderninta ir priderinta prie XIX a. kavalerijai reikalingų įgūdžių. Programą sudaro fechtavimasis, šaudymas, jojimas, plaukimas, bėgimas.

## Programa

## Medalių lentelė

## Šaltiniai
Mari Kiviniemi

**Mari Johanna Kiviniemi** (g. 1968 m. rugsėjo 27 d. Seinejokyje, Pietų Pohjanma) – suomių politikė, buvusi Suomijos ministrė pirmininkė (2010–2011 m. birželio mėn.).

## Biografija
Helsinkio universitete baigė ekonomikos ir politologijos studijas. 1995 m. pirmą kartą išrinkta į Eduskuntą (Suomijos parlamentą). 2004 m. tapo ministro pirmininko Matti Vanhaneno patarėja, 2005–2006 m. buvo užsienio prekybos ir vystymo, o 2007–2010 m. – valdymo ir savivaldybių reikalų ministrė jo vadovaujamose vyriausybėse.

M.Vanhanenui dėl ligos atsistatydinus iš užimamų pareigų, 2010 m. birželio mėn. išrinkta Suomijos centro partijos pirmininke, po kelių dienų paskirta šalies ministre pirmininke. Vyriausybei vadovavo iki rinkimų 2011 m. birželio mėn., partijos pirmininke buvo iki 2012 m.

## Papildoma informacija
* M.Kiviniemi buvo 62-ąja Suomijos premjere ir antrąja moterimi šiame poste.
* Ji groja fleita ir pianinu, daug sportuoja, slidinėja.

## Nuorodos
* Asmeninis puslapis 

## Šaltiniai

|-
Viktoras Jakovlevas

**Viktoras Jakovlevas** (g. 1984 m. spalio 31 d.) – Lietuvos žurnalistas, televizijos laidų vedėjas.

## Profesinė veikla
2007 m. baigė VU Žurnalistikos Institutą. Nuo 2005 m. dirbo LRT radijuje. 2008 m. pripažintas geriausiu nacionalinio radijo darbuotoju ir dusyk už dokumentines laidas buvo apdovanotas Lietuvos radijo ir televizijos komisijos steigiama „Pragiedrulių“ premija.

Rengė reportažus anglų kalba nacionaliniam Vokietijos transliuotojui „Deutsche Welle“. Baigė Europos transliuotojų sąjungos radijo dokumentikos mokyklą „EBU Master School on Radio features“.
2011–2013 m. dirbo radijo stočių „M-1“ grupės žinių tarnyboje. Nuo 2013 m. kovo 27 d. kartu su Rolandu Vilkončiumi ir Arnu Mazėčiu vedė informacinę Info TV laidą „Infodiena“.

2018-2019 m. kartu su Asta Stašaityte vedė LNK laidą „Yra Kaip Yra“.

## Asmeninis gyvenimas

Žmona - Renata Šakalytė-Jakovleva, žurnalistė, TV3 laidų vedėja.

## Įvertinimas

* Geriausias nacionalinio radijo darbuotojas (2008)
* Lietuvos radijo ir televizijos komisijos „Pragiedrulių“ premijos
* Mato Šalčiaus premija (2024)

## Šaltiniai



__INDEX__
Litva Sovetskaja

**Litva Sovetskaja** () – LKP (TSKP) laikraštis, leistas nuo 1990 m. kovo iki 1991 m. rugpjūčio Vilniuje rusų ir lietuvių („Tarybų Lietuva“) kalbomis.

## Istorija

Iš pradžių ėjo pavadinimu „Sovetskaja Litva“. Spausdino rašinius, kuriuose Lietuvoje vykstančius įvykius vertino iš komunistinių pozicijų, propagavo komunistines nuostatas. Spausdino Baltarusijos KP CK leidyklos Minsko Darbo Raudonosios vėliavos ordino spaustuvė. Iš viso išėjo 131 numeris rusų kalba ir 103 numeriai lietuvių kalba.

Tiražas 1990 m. – 15 800 egz. rusų ir 22 000 egz. lietuvių kalbomis, 1991 m. – 40 000 egz. rusų ir 17 600 egz. lietuvių kalbomis.

1991 m. leido savaitinį priedą rusų kalba „Moralė ir teisė“ (išėjo 30 numerių, tiražas 5000 egz.).

Laikraštyje dirbo ir bendradarbiavo Vladas Bikuličius, Žana Naumova, A. Iljina, Ivanas Kučerovas, V. Metosian, V. Olševskis, S. Smolenkis, J. Stroganovas, V. Šileikis, Mykolas Burokevičius, Juozas Jermalavičius, Stasys Laurinaitis, Julius Pagirys, Jonas Sakalauskas, Konstantinas Surblys ir kt.

Redaktorius Aleksandras Gelbachas („Tarybų Lietuva“ redaktorė – Stanislava Juonienė).

## Šaltiniai
Japonų tradiciniai šokiai

**Tradicinis japoniškas šokis** yra susiformavęs veikiamas tiek kasdienio gyvenimo, tiek religinių tradicijų. Seniausi šokiai kildinami iš *[[kagura]]* – teatrališkų ceremoninių šintoistinių judesių susijusių su šios religijos mitologija ir metų laikais. Šalia to, manoma, vystėsi ir su kasdieniais darbais, kaip kad ryžių sodinimu ar žvejyba, susiję šokiai; juose imituojami darbų judesiai. Tokių šokių įvairovė itin gausi, turinti regioninių atspalvių. Į Japoniją atkeliavus budizmui, formavosi ir atskira budistinių šokių kategorija. Savitus šokius taip pat turi ainu tauta ir Riūkiū salų gyventojai.

Seniausia aukštuomenės šokių rūšis yra *[[bugaku]]*, pasižyminti lėtais, preciziškais judesiais. Veliau atsirado no ir kabuki teatro šokiai, o XVI a. Kiote bei vėliau ir kituose miestuose pradėjo formuotis geišų atliekamų šokių žanras.

Šokiai iš Vakarų į Japoniją pasiekė po Meidži revoliucijos. Po Antro pasaulinio karo atsirado tiek iš Europos ar JAV atėjusios, tiek pačių japonų išvystytos modernaus šokio mokyklos (pavyzdžiui, *[[butoh]]*), išpopuliarėjo baletas.

## Šaltiniai
Badmintonas olimpinėse žaidynėse

**[[Badmintonas]] olimpinėse žaidynėse** debiutavo 1992 m. vasaros olimpinėse žaidynėse bei buvo demonstracinė sporto šaka 1972 m. vasaros olimpinėse žaidynėse. Varžybas prižiūri Pasaulio badmintono federacija.

## Istorija
1992 m. į olimpiadą įtrauktos keturios badmintono rungtys: vyrų vienetai, vyrų dvejetai, moterų vienetai, moterų dvejetai. 1996 m. vasaros olimpinėse žaidynėse pristatyta dar viena rungtis – mišrūs dvejetai. Nuo 2000 m. vasaros olimpinių žaidynių įvestos papildomos kovos dėl bronzos medalio, kuris dabar įteikiamas tik vienam dalyviui, o ne dviem dalyviams kaip anksčiau.

## Formatas
Visos rungtys prasideda grupių varžybomis: dalyviai suskirstomi į grupes ir kiekvienas žaidėjas ar pora žaidžia prieš kiekvieną kitą žaidėją ar porą savo grupėje. 16 grupių nugalėtojų vienetuose ir aštuonios geriausios poros dvejetuose patenka į atkrintamąsias varžybas, kur pamažu išaiškėja medalių laimėtojai.

Kiekvienas mačas susideda iš 3 partijų. Nugali pusė, laimėjusi daugiausiai kartų. Žaidžiama iki 21 taško. Jei rezultatas 20-20, žaidžiama iki dviejų taškų persvaros. Jei rezultatas 29-29, laimi ta pusė, kuri pirma pelno tašką.

## Medalių lentelė

## Šaltiniai
Joseph Bonaparte

**Žozefas Napoleonas Bonapartas** (*Giuseppe Buonaparte*; 1768 m. sausio 7 d. – 1844 m. liepos 28 d.) – vyresnysis Napoleono Bonaparto brolis, Neapolio ir Sicilijos karalius nuo 1806 m. iki 1808 m., Ispanijos karalius nuo 1808 m. iki 1813 m. (kaip José I).

## Šeima
Nuo 1794 metų vedęs Žiuli Klari.

Vaikai:
* Zenaida (1801 m. liepos 8 d.–  1854 m. rugpjūčio 8 d.);
* Šarlotė (1802 m. spalio 31 d. – 1839 m. kovo 3 d.).
## Nuorodos
Vencavų dvaras

**Vencavų dvaras** – neišlikęs dvaras Vencavuose, Zarasų rajone, kelių , ir rajoninio kelio Nr.5305 (Antalieptė–Zarasai) kryžkelėje.

## Istorija
Vietovė vadinta Venus, Venusov, Venusovo.

XVII a. Vencavai priklausė Vitebsko kunigaikščiui Vasilijui Druckiui–Ozereckiui () ir jo žmonai K.Švykovskaitei, kurie žemes pavedė valdyti žmonos broliui Jonui Švykovskiui ().

1615 m. kovo 29 d. Ukmergės pilies teismo knygose padarytas įrašas: *1615 metų kovo 29 dieną Jonas Švykovskis ir jo žmona Aleksandra Bazanka perdavė nuomojant valdyti Venusovo dvarą M.Strutinskiui*.

Yra išlikę duomenų, jog 1620 m. „Salako ir Smalvų žemes“ valdė grafas Berlič-Strutinskis.

1633 m. balandžio 20 d. Jonas ir jo sūnus Tobijus Švykovskiai fundavo Vencavų evangelikų reformatų bažnyčią - dovanojo žemes, ant kurių pastatyta bažnyčia ir klebonija, pamokslininkui užrašė 4 valakus dirbamos žemės iš Kroviškių () palivarko ir 6 valakus su žmonėmis ir jų prievolėmis iš Mužvilų () kaimo.

Vėliau Vencavus valdė Saltonai ir Bychovcai. Dvaro valdų inventoriuje minimi buvę keturi gyvenamieji namai, atskira virtuvė, trys mūriniai rūsiai, didelės arklidės, tvartai, svirnai, klojimai, malūnas, sūrinė ir kiti pastatai. Dvarą puošė įvažiuojamieji vartai – bromas. Dvarui priklausė kaimai, palivarkai ir ežerai. 

Nuo 1750 m. dvarą valdė P.Saltonas.

Nuo 1781 m. dvarą valdė grafas Juozapas Bžežinskis, Galicijos pakamaris, mėgęs išlaidauti ir įlindęs į skolas. 

1823 metais Vencavų centrą su Pažemiu ir Juozapava bei daugeliu aplinkinių kaimų įsigijo Kristupas Vereščinskis su žmona. Iš šių laikų išlikę atsiminimai, jog elgęsi žiauriai: baudžiauninkus mušdavo, kankindavo, parduodavo, „bekukuojančius” medyje nušaudavo.

B.Kvyklio knygoje „Mūsų Lietuva” rašoma, kad ir po šimto metų Vencavų gyventojai tik bloguoju minėdavo Vereščinskio valdymo laikus. Pasakojama, kad mirusio grafo palaikai buvo palaidoti jam pastatytos koplyčios rūsyje, tačiau niekaip nepavyko užmūryti jos angos: dieną užmūrija, o po nakties angą su karstu rasdavo atidarytus. Tai kartojosi keletą metų. Kiti pasakodavo, kad tamsiomis rudens naktimis matydavo Vereščinskį važiuojantį margais arkliais ugninio stulpo pavidalu arba klausinėjantį kur yra jo baudžiauninkai… 

Nuo 1845 m. dvaras perėjo bajorams Kržyvecams.

1921–1923 m. vykdant Lietuvos žemės reformą dvaras buvo išdalintas. 1924 m. dvaro centrą su 43 ha žemės iš varžytinių nusipirko Utenos apskrities pradžios mokyklų inspektorius Antanas Namikas – šviesuolis, kultūros puoselėtojas, mokslo eruditas ir archeologas. Jis kaime pastatė prancūziško tipo vėjinį malūną, kuriam įrengimus užsakė Prancūzijoje, o malūnininką atsiviliojo iš Biržų.

## Nuorodos
* Lietuvos evangelikų reformatų sinodas. XI : Lietuvos ir Baltarusijos evangelikų reformatų vietovės. 83 : Vencavai
1956 m. Kandidatų turnyras

**1956 m. [[Kandidatų turnyras]]** – aukščiausio lygio 1956 m. tarptautinis šachmatų turnyras, kuris išaiškino šachmatininką, kuris 1957 m. žaidė mačą dėl šachmatų pasaulio čempiono vardo su Michailu Botviniku. Vyko 1956 m. kovo 27 d.–balandžio 10 d. Amsterdame (10 ir 11 ratai – Leuvardene). Turnyrą laimėjo V. Smyslovas.

## Dalyvių atranka
Turnyre dalyvavo 10 žaidėjų, kurie žaidė dviejų ratų turnyrą. Tarp žaidėjų: 9 geriausiai pasirodę žaidėjai 1955 m. tarpzoniniam turnyre, taip pat, 1953 m. kandidatų turnyro nugalėtojas Vasilijus Smyslovas.

## Turnyras
Amsterdamo turnyras, po naujos pasaulio čempionatų tvarkos įvedimo, buvo trečias Kandidatų turnyras. Didmeistriai V. Smyslovas, P. Keresas, D. Bronšteinas, ir L. Sabo dalyvavo trečią kartą. Didmeistriai J. Geleris ir T. Petrosianas – antrą. Pirmą kartą dalyvavo B. Spaskis, O. Panno, M. Filipas, H. Pilnikas.

### Rezultatai
K. turnyrą antrą kartą laimėjo V. Smyslovas, parodęs puikią žaidimo techniką ir šachmatų supratimą. Laimėjęs paskutiniame rate prieš D. Bronšteiną jis su 11½ taškų užsitikrino pirmąją vietą. V. Smyslovas antrą kartą iš eilės išsikovojo teisę žaisti mačą su pasaulio čempionu M. Botviniku. Paulius Keresas paskutiniame rate pralaimėjo M. Filipui ir atsilikęs nuo V. Smyslovo pusantro taško užėmė antrąją vietą.

Antroji vieta suteikė jam teisę žaisti 1959 m. Kandidatų turnyre. Turnyre jis žaidė labai atsargiai. Naujokai – B. Spaskis, O. Panno, M. Filipas su patyrusiais didmeistriais kovojo kaip lygūs su lygiais. Didmeistriai D. Bronšteinas ir J. Geleris pateikė Nimcovičiaus ir Senosios indiškosios gynybose įdomių idėjų, bet klysdavo sudėtingoje kovoje, kur patys ir lįsdavo. Tai neleido jiems užimti aukštesnių vietų. Be to D. Bronšteino Achilo kulnim tapo ceitnotai.

### Turnyro lentelė

## Šaltiniai

## Nuorodos
* Pasaulio čempionatų mačai ir turnyrai 
* Pasaulio šachmatų federacijos svetainė
Anjelas

**Anjelas** () – miestelis Argentinoje, Neukeno provincijoje, 100 km į šiaurės vakarus nuo Neukeno, Neukeno upės kairiajame krante. Departamento centras. Keliai į Neukeną, Čos Malalį, Pikun Leufu. Šalia miesto yra Seros Koloradoso hidrokompleksas. Apylinkėse išgaunama nafta, verčiamasi gyvulininkyste, daržininkyste.

## Istorija

Anjelas susikūrė iš 1879–1883 m. čia buvusio karinio forto (Dykumos užkariavimas). Oficialiai įkurtas 1915 m.

## Šaltiniai
Las Koloradasas

**Las Koloradasas** () – gyvenvietė Argentinoje, Neukeno provincijoje, 100 km į šiaurės rytus nuo Andų Chunino, prie Katan Lilio upės. Katan Lilio departamento centras.

Verčiamasi žemės ūkiu, gyvulininkyste. Miestelio apylinkėse gyvena mapučių bendruomenės. Kraštas labai skurdus, apie pusė Las Koloradaso vaikų yra neraštingi. Nėra kanalizacijos, gatvės neasfaltuotos.

Netoliese yra turistinis objektas – *Garganta del Diablo* („Velnio gerklės“) kanjonas Katan Lilio upėje.

## Šaltiniai
Katan Lilis

**Katan Lilis** () – upė Argentinoje, Neukeno provincijos pietinėje dalyje, Katan Lilio departamente; Aluminės kairysis intakas (Negro baseinas). Prasideda Neukeno Prekordljeroje, Siera del Čačilio masyve, susiliejus Čačilio ir Lankeo upeliams. Teka į pietus. Įteka į Aluminę netoli jos santakos su Čimehuinu.

Intakai: Katalunas, Limenkas, Kasa de Lata, Las Koloradasas, Sentras.

Prateka pro Las Koloradaso miestelį. Netoli jo kerta „Velnio gerklės“ kanjoną. Upės pavadinimas mapudungunų kalba reiškia „dygliuotos uolos“.

## Šaltiniai
Siera del Čačilis

**Siera del Čačilis** () arba **Čačilio kordonas** (*Cordon del Chachil*) – kalnų masyvas Argentinoje, Neukeno provincijoje, Neukeno Prekordiljeroje. Prasideda į pietus nuo Pino Hačado perėjos, driekiasi iš šiaurės vakarų į pietryčius iki Sero Las Lachaso priekalnių, toliau į pietus iki Čačilio kalno. Aukštis iki 2839 m (Čačilio k.). Kitos viršūnės: Atravesada, Keli Mahuida, Palau Mahuida, Sero Las Lachasas.

Į rytus nuo Siera del Čačilio telkšo Laguna Blanka. Šiuose kalnuose ištakas gauna Katan Lilio, Pikun Leufu, Kovunko upės.

## Šaltiniai
Piedra del Agila

**Piedra del Agila** () – miestas Argentinoje, Neukeno provincijoje, 211 km į pietvakarius nuo Neukeno, netoli Limajo upės. Koljon Kuros departamento centras. Praeina kelias *[[Ruta Nacional 237]]* (jungties tarp Neukeno ir Bariločės dalis). Netoliese, Limajaus upėje, įrengtos Piedra del Agilos ir Piči Pikun Leufu hidroelektrinės. Vystoma sportinė žūklė.

## Istorija

Gyventojai čia pradėjo keltis nuo 1890 m. Piedra del Agila oficialiai įkurta 1897 m., čia įsteigtas karinis dalinys. 1983 m. pastatyta Piedra del Agilos hidroelektrinė.

## Šaltiniai
Aha!

**Aha!** – iliustruotas mėnesinis žurnalas, leidžiamas nuo 1992 m. Kaune.

## Istorija

Steigėjas ir leidėjas Vilius Užtupas. Iš pradžių leistas kaip „Šimtavardžio“ priedas.

Spausdina galvosūkius, loginius žaidimus, kryžiažodžius, humoristinius rašinius, įvairenybes. Tiražas 1992 m. – 15 000 egz., 1997 m. – 39 000 egz.

## Redaktoriai
* E. Banys – 1992 m., 1993 m.
* V. Brazauskienė – 1992 m., 1993 m.
* V. Agurkytė – 1993 m.
* J. Normantienė – 1993 m.
* Z. Gilys – 1993–1994 m.
* D. Dmuchovska – 1994 m.
* V. Baršys – 1994 m.
* Vita Garadauskienė – nuo 1994 m.

## Šaltiniai
Vienybė-Jedinstvo-Jedność

**Vienybė-Jedinstvo-Jediność** – socialistinio judėjimo už pertvarką Lietuvoje laikraštis, ėjęs 1989–1990 m. Vilniuje lietuvių, rusų ir lenkų kalbomis.

## Istorija

1989 m. ėjo kaip judėjimo „Jedinstvo“ informacinis biuletenis. Redagavo redakcinė kolegija. Tiražas 1989 m. – 10 000 egz. Išėjo 33 numeriai.

## Šaltiniai